Diari Oficial de la Generalitat Valenciana


Sumari del DOGV 3674, del 26-01-2000 (2000/351)

RESOLUCIÓ de 13 d'octubre de 1999, de la Direcció General de Treball i Seguretat Laboral, per la qual es disposen el registre i la publicació de l'acord sobre revisió salarial per a 1999 de l'empresa Valenciana d'Aprofitament Energètic de Residus, SA (Vaersa). (Codi 8000272).
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/351


Data del document
:   13-10-1999

Organisme emissor
:   Conselleria d'Ocupació

Tipus de document
:   Resolució

Descriptors 

:   * empresa pública
    * conveni col·lectiu

RESOLUCIÓ de 13 d'octubre de 1999, de la Direcció General de Treball i Seguretat Laboral, per la qual es disposen el registre i la publicació de l'acord sobre revisió salarial per a 1999 de l'empresa Valenciana d'Aprofitament Energètic de Residus, SA (Vaersa). (Codi 8000272). [2000/M351]
  
Vist el text de l'acord adoptat en data 1 d'abril de 1999, per la Comissió Paritària del Conveni Col·lectiu de l'empresa Valenciana d'Aprofitament Energètic de Residus, SA (Vaersa), presentat davant d'aquesta Direcció General de Treball i Seguretat Laboral els dies 2 i 28 de setembre de 1999, sobre revisió de les taules salarials per al període comprés entre l'1 de gener de 1999 i el 31 de desembre de 1999 del conveni col·lectiu, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la Comissió Paritària, i depòsit del text original de l'acord.
  
Segon
  
Disposar-ne la publicació en el Diari Oficial de la Generalitat Valenciana.
  
València, 13 d'octubre de 1999.- El director general de Treball i Seguretat Laboral: Román Ceballos Sancho.
  
Acta de la Comissió Paritària del Conveni Col·lectiu de l'Empresa Valenciana d'Aprofitament Energètic de Residus, SA (Vaersa).
  
València, 1 d'abril de 1999
  
Es reuneixen, d'una part, l'empresa Vaersa, i de l'altra, els components laborals de la Comissió Paritària d'interpretació i aplicació del seu conveni col·lectiu de treball.
  
Per part de l'empresa assisteix a aquesta reunió: el senyor Alejandro Reig de la Rocha, director general.
  
Per la part social assisteixen: el senyor Antonio Santo Juan (UGT); el senyor Javier Armesto Bartolomé (Feagra-CCOO). Aquests representants socials tenen també la condició de membres del Comité d'Empresa Intercentres.
  
L'objecte d'aquesta reunió és tractar sobre l'actualització de les retribucions salarials per a l'any 1999, a partir del fet que el conveni col·lectiu està en situació de pròrroga fins al 31 de desembre de 1999.
  
Debatut el tema indicat, la Comissió Paritària decideix per unanimitat el següent
  
ACORD
  
Primer
  
Els salaris establits en el conveni col·lectiu de l'empresa, per a l'any 1998, queden actualitzats, amb efectes des de l'1de gener de 1999, amb un increment de l'1,8%.
  
Segon
  
Aquests salaris actualitzats s'aplicaran durant l'any 1999.
  
Tercer
  
L'aplicació de l'increment salarial pactat queda condicionada a la seua aprovació per la Conselleria d'Economia, Hisenda i Administració Pública, atés el caràcter d'empresa pública que té Vaersa.
  
Les parts que intervenen manifesten la total conformitat amb el contingut d'aquests acord, i firmen aquest document que ho recull, en triple exemplar, al lloc i en la data indicats en l'encapçalament. L'empresa farà trasllat, d'un exemplar del present acord, a la Conselleria d'Economia i Hisenda.
  
Pels representants dels treballadors: Antonio Santo Juan (UGT) y Javier Armesto Bartolomé (CCOO)